CELEX: 32007R0722
Language: el
Date: 2007-06-25 00:00:00
Title: Κανονισμός (ΕΚ) αριθ. 722/2007 της Επιτροπής, της 25ης Ιουνίου 2007 , για την τροποποίηση των παραρτημάτων II, V, VI, VIII, IX και ΧΙ του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (Κείμενο που παρουσιάζει ενδιαφέρον για τον ΕΟΧ)

26.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/7
            
         
      ΚΑΝΟΝΙΣΜΌΣ (ΕΚ) αριθ. 722/2007 ΤΗΣ ΕΠΙΤΡΟΠΉΣ
   
   της 25ης Ιουνίου 2007
   για την τροποποίηση των παραρτημάτων II, V, VI, VIII, IX και ΧΙ του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 θεσπίζει τους κανόνες για την πρόληψη, την καταπολέμηση και την εξάλειψη ορισμένων μεταδοτικών σπογγωδών εγκεφαλοπαθειών (ΜΣΕ) στα ζώα. Εφαρμόζεται στην παραγωγή και διάθεση στην αγορά ζώντων ζώων και προϊόντων ζωικής προέλευσης και, σε ορισμένες συγκεκριμένες περιπτώσεις, στις εξαγωγές τους.
            
         
               (2)
            
            
               Το άρθρο 5 του κανονισμού (ΕΚ) αριθ. 999/2001 ορίζει ότι ο χαρακτηρισμός κρατών μελών ή τρίτων χωρών, ή περιοχών τους («χώρες ή περιοχές») ως προς τη σπογγώδη εγκεφαλοπάθεια των βοοειδών (ΣΕΒ), πραγματοποιείται με την κατάταξή τους σε μια από τρεις κατηγορίες. Στο παράρτημα II του εν λόγω κανονισμού ορίζονται κανόνες για τον καθορισμό της κατάστασης των χωρών ή των περιοχών όσον αφορά τη ΣΕΒ. Το άρθρο 5 του εν λόγω κανονισμού προβλέπει, επίσης, την επανεξέταση της κοινοτικής ταξινόμησης των χωρών μετά την έγκριση, από την Παγκόσμια Οργάνωση για την Υγεία των Ζώων (ΠΟΥΖ), μιας νέας διαδικασίας για την ταξινόμηση των χωρών σε κατηγορίες.
            
         
               (3)
            
            
               Στο παράρτημα V του κανονισμού (ΕΚ) αριθ. 999/2001 ορίζονται κανόνες για τη συλλογή και τη διάθεση των ειδικών υλικών κινδύνου, ενώ στο παράρτημα IX του ίδιου κανονισμού ορίζονται κανόνες για την εισαγωγή στην Κοινότητα ζώντων ζώων, εμβρύων, ωαρίων και προϊόντων ζωικής προέλευσης.
            
         
               (4)
            
            
               Στο πλαίσιο της γενικής συνέλευσης της Παγκόσμιας Οργάνωσης για την Υγεία των Ζώων (ΠΟΥΖ) τον Μάιο του 2005, εγκρίθηκε μια νέα απλοποιημένη διαδικασία για την ταξινόμηση των χωρών ανάλογα με τον κίνδυνο ΣΕΒ με βάση τρεις κατηγορίες.
            
         
               (5)
            
            
               Ο κανονισμός (ΕΚ) αριθ. 999/2001 τροποποιήθηκε με τον κανονισμό (ΕΚ) αριθ. 1923/2006 προκειμένου να μεταφερθεί στην κοινοτική νομοθεσία το νέο απλοποιημένο σύστημα ταξινόμησης σε κατηγορίες. Σε συνέχεια αυτής της τροποποίησης, τα παραρτήματα II, V και IX του κανονισμού (ΕΚ) αριθ. 999/2001 πρέπει να τροποποιηθούν ώστε να συνεκτιμηθεί το νέο σύστημα ταξινόμησης σε κατηγορίες.
            
         
               (6)
            
            
               Δεδομένου ότι δεν υπήρχε απόφαση σχετικά με την ταξινόμηση των χωρών σύμφωνα με το άρθρο 5 παράγραφος 2 ή 4 του κανονισμού (ΕΚ) αριθ. 999/2001, οι διατάξεις του άρθρου 9 και του παραρτήματος VI δεν εφαρμόζονταν. Λόγω του γεγονότος ότι το νέο σύστημα ταξινόμησης σε κατηγορίες θα αρχίσει να ισχύει την 1η Ιουλίου 2007 και με στόχο την ευθυγράμμιση του εν λόγω παραρτήματος με τους κανόνες που ισχύουν στο πλαίσιο των μεταβατικών μέτρων με βάση επιστημονικά στοιχεία και με τις τροποποιήσεις που έχουν πραγματοποιηθεί στα άρθρα, το παράρτημα VI πρέπει να τροποποιηθεί.
            
         
               (7)
            
            
               Στο παράρτημα VIII του κανονισμού (ΕΚ) αριθ. 999/2001 ορίζονται οι προϋποθέσεις για τη διάθεση στην αγορά και την εξαγωγή ζώντων ζώων, του σπέρματος, των εμβρύων, των ωαρίων τους καθώς και προϊόντων ζωικής προέλευσης. Στο κεφάλαιο Γ του εν λόγω παραρτήματος ορίζονται οι προϋποθέσεις για το ενδοκοινοτικό εμπόριο ορισμένων προϊόντων ζωικής προέλευσης. Οι προϋποθέσεις αυτές πρέπει να τροποποιηθούν για να συνεκτιμηθεί το νέο σύστημα ταξινόμησης σε κατηγορίες.
            
         
               (8)
            
            
               Στο σημείο 5 του μέρους Δ του παραρτήματος XI του κανονισμού (ΕΚ) αριθ. 999/2001 ορίζονται μέτρα σχετικά με το ενδοκοινοτικό εμπόριο βοοειδών που είχαν γεννηθεί ή εκτραφεί στο Ηνωμένο Βασίλειο πριν από την 1η Αυγούστου 1996 και την εισαγωγή στην Κοινότητα προϊόντων με βάση το κρέας που προέρχεται από ελαφίδες. Για λόγους προστασίας της υγείας του ανθρώπου και των ζώων, τα μέτρα αυτά πρέπει να εξακολουθήσουν να εφαρμόζονται μετά την 1η Ιουλίου 2007.
            
         
               (9)
            
            
               Για λόγους σαφήνειας και συνεκτικότητας, στο παράρτημα VIII πρέπει να περιλαμβάνονται διατάξεις σχετικά με το ενδοκοινοτικό εμπόριο και την εξαγωγή σε τρίτες χώρες βοοειδών που έχουν γεννηθεί ή εκτραφεί στο Ηνωμένο Βασίλειο πριν από την 1η Αυγούστου 1996, ενώ στο παράρτημα ΙΧ πρέπει να περιλαμβάνονται διατάξεις σχετικά με την εισαγωγή στην Κοινότητα προϊόντων με βάση το κρέας που προέρχεται από ελαφίδες.
            
         
               (10)
            
            
               Τα μεταβατικά μέτρα που αφορούν ειδικά υλικά κινδύνου τα οποία περιλαμβάνονται στο παράρτημα XI του κανονισμού (ΕΚ) αριθ. 999/2001 παύουν να ισχύουν για μια συγκεκριμένη χώρα ή περιφέρεια αμέσως μετά την ημερομηνία έκδοσης απόφασης για την ταξινόμηση αυτής της χώρας ή της περιοχής. Ως εκ τούτου, το παράρτημα ΧΙ πρέπει να καταργηθεί.
            
         
               (11)
            
            
               Συνεπώς, πρέπει να τροποποιηθεί αναλόγως ο κανονισμός (ΕΚ) αριθ. 999/2001.
            
         
               (12)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης κτηνιατρικής επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα II, V, VI, VIII, IX και XI του κανονισμού (ΕΚ) αριθ. 999/2001 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1923/2006 (ΕΕ L 404 της 30.12.2006, σ. 1).
   
      ΠΑΡΑΡΤΗΜΑ
      Τα παραρτήματα II, V, VI, VIII, IX και XI του κανονισμού (ΕΚ) αριθ. 999/2001 τροποποιούνται ως εξής:
      
                  1.
               
               
                  Το παράρτημα II του κανονισμού (ΕΚ) αριθ. 999/2001 αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ II
                     ΚΑΘΟΡΙΣΜΟΣ ΤΗΣ ΚΑΤΑΣΤΑΣΗΣ ΟΣΟΝ ΑΦΟΡΑ ΤΗ ΣΕΒ
                     ΚΕΦΑΛΑΙΟ Α
                     Κριτήρια
                     Ο χαρακτηρισμός κρατών μελών ή τρίτων χωρών ή περιοχών τους (εφεξής αποκαλούμενων “χώρες ή περιοχές”), ως προς τη ΣΕΒ, πραγματοποιείται με βάση τα κριτήρια που ορίζονται στα στοιχεία α) έως ε).
                     Στη χώρα ή στην περιοχή:
                     
                                 α)
                              
                              
                                 πραγματοποιείται ανάλυση της επικινδυνότητας, σύμφωνα με τις διατάξεις του κεφαλαίου Β, με την οποία εντοπίζονται όλοι οι δυνητικοί παράγοντες εκδήλωσης της ΣΕΒ καθώς και η εξέλιξή τους διαχρονικώς στη χώρα ή στην περιοχή·
                              
                           
                                 β)
                              
                              
                                 λειτουργεί ένα σύστημα συνεχούς επιτήρησης και παρακολούθησης της ΣΕΒ που επικεντρώνεται κυρίως στους κινδύνους που προσδιορίζονται στο κεφάλαιο Β και το οποίο τηρεί τις ελάχιστες απαιτήσεις επιτήρησης που ορίζονται στο κεφάλαιο Δ·
                              
                           
                                 γ)
                              
                              
                                 λειτουργεί ένα σύστημα συνεχούς επαγρύπνησης για τους κτηνιάτρους, τους κτηνοτρόφους και τους εργάτες που ασχολούνται με τη μεταφορά, την εμπορία και τη σφαγή βοοειδών, με σκοπό να ενθαρρύνεται η κοινοποίηση όλων των περιπτώσεων ζώων με κλινικά συμπτώματα που δημιουργούν υπόνοιες ΣΕΒ σε υποπληθυσμούς-στόχους, όπως ορίζεται στο κεφάλαιο Δ αυτού του παραρτήματος·
                              
                           
                                 δ)
                              
                              
                                 υπάρχει υποχρέωση κοινοποίησης και έρευνας όλων των περιπτώσεων βοοειδών με κλινικά συμπτώματα που δημιουργούν υπόνοιες ΣΕΒ·
                              
                           
                                 ε)
                              
                              
                                 η εξέταση του εγκεφάλου και άλλων ιστών που συλλέγονται στο πλαίσιο του συστήματος επιτήρησης και παρακολούθησης το οποίο αναφέρεται στο στοιχείο β) διεξάγεται σε εγκεκριμένο εργαστήριο.
                              
                           ΚΕΦΑΛΑΙΟ Β
                     Ανάλυση της επικινδυνότητας
                     1.   Διάρθρωση της ανάλυσης της επικινδυνότητας
                     Στις αναλύσεις επικινδυνότητας πρέπει να περιλαμβάνεται εκτίμηση της απελευθέρωσης και εκτίμηση της έκθεσης.
                     2.   Εκτίμηση της απελευθέρωσης (εξωτερική πρόκληση)
                     
                                 2.1.
                              
                              
                                 Εκτίμηση της απελευθέρωσης/διοχέτευσης είναι η εκτίμηση της πιθανότητας ο παράγοντας ΣΕΒ είτε να έχει εισαχθεί στη χώρα ή στην περιοχή μέσω εμπορευμάτων μολυσμένων με παράγοντα ΣΕΒ, είτε να είναι ήδη παρών στη χώρα ή στην περιοχή.
                                 Λαμβάνονται υπόψη οι ακόλουθοι παράγοντες επικινδυνότητας:
                                 
                                             α)
                                          
                                          
                                             η παρουσία ή η απουσία του παράγοντα ΣΕΒ στη χώρα ή στην περιοχή και, αν ο παράγοντας είναι παρών, ο επιπολασμός του με βάση το αποτέλεσμα των δραστηριοτήτων επιτήρησης·
                                          
                                       
                                             β)
                                          
                                          
                                             η παραγωγή κρεαταλεύρων και οστεαλεύρων ή ινωδών καταλοίπων ξιγκιών από τον αυτόχθονα πληθυσμό μηρυκαστικών·
                                          
                                       
                                             γ)
                                          
                                          
                                             εισαγόμενα κρεατάλευρα και οστεάλευρα ή ινώδη κατάλοιπα ξιγγιών·
                                          
                                       
                                             δ)
                                          
                                          
                                             εισαγόμενα βοοειδή και αιγοπρόβατα·
                                          
                                       
                                             ε)
                                          
                                          
                                             εισαγόμενες ζωοτροφές και συστατικά ζωοτροφών·
                                          
                                       
                                             στ)
                                          
                                          
                                             εισαγόμενα προϊόντα που προέρχονται από μηρυκαστικά για ανθρώπινη κατανάλωση, τα οποία ενδέχεται να περιείχαν ιστούς που αναφέρονται στην παράγραφο 1 του παραρτήματος V και τα οποία ενδέχεται να καταναλώθηκαν από βοοειδή ως ζωοτροφές·
                                          
                                       
                                             ζ)
                                          
                                          
                                             εισαγόμενα προϊόντα που προέρχονται από μηρυκαστικά για in vivo χρήση σε βοοειδή.
                                          
                                       
                           
                                 2.2.
                              
                              
                                 Κατά τη διενέργεια της εκτίμησης της απελευθέρωσης πρέπει να συνεκτιμώνται τα ειδικά προγράμματα εξάλειψης, η επιτήρηση και άλλες επιδημιολογικές έρευνες (ιδίως η επιτήρηση για ΣΕΒ επί του πληθυσμού βοοειδών) που συνδέονται με τους παράγοντες επικινδυνότητας οι οποίοι αναφέρονται στην παράγραφο 2.1.
                              
                           3.   Εκτίμηση της έκθεσης
                     
                        Εκτίμηση της έκθεσης είναι η εκτίμηση της πιθανότητας έκθεσης των βοοειδών στον παράγοντα ΣΕΒ και για τη διενέργειά της εξετάζονται τα εξής:
                     
                                 α)
                              
                              
                                 η ανακύκλωση και ο πολλαπλασιασμός του παράγοντα ΣΕΒ μέσω της κατανάλωσης, από βοοειδή, κρεαταλεύρων και οστεαλεύρων ή ινωδών καταλοίπων ξιγγιών που προέρχονται από μηρυκαστικά ή άλλων ζωοτροφών ή συστατικών ζωοτροφών που είχαν μολυνθεί με αυτά·
                              
                           
                                 β)
                              
                              
                                 η χρησιμοποίηση σφαγίων μηρυκαστικών (συμπεριλαμβανομένων των σφαγίων από νεκρά ζώα), υποπροϊόντων και αποβλήτων σφαγείων, οι παράμετροι των διαδικασιών τήξης και οι μέθοδοι παραγωγής ζωοτροφών·
                              
                           
                                 γ)
                              
                              
                                 η χορήγηση ή η μη χορήγηση σε μηρυκαστικά κρεαταλεύρων και οστεαλεύρων, καθώς και ινωδών καταλοίπων ξιγγιών που προέρχονται από μηρυκαστικά, συμπεριλαμβανομένων μέτρων για την πρόληψη της αλληλομόλυνσης των ζωοτροφών·
                              
                           
                                 δ)
                              
                              
                                 το επίπεδο επιτήρησης για ΣΕΒ επί του πληθυσμού βοοειδών έως τη συγκεκριμένη στιγμή και τα αποτελέσματα αυτής της επιτήρησης.
                              
                           ΚΕΦΑΛΑΙΟ Γ
                     Ορισμός των κατηγοριών
                     I.   ΧΩΡΑ Η ΠΕΡΙΟΧΗ ΜΕ ΑΜΕΛΗΤΕΟ ΚΙΝΔΥΝΟ ΣΕΒ
                     
                     Μια χώρα ή μια περιοχή:
                     
                                 1.
                              
                              
                                 όπου έχει διεξαχθεί ανάλυση της επικινδυνότητας σύμφωνα με το κεφάλαιο Β με στόχο τον προσδιορισμό των προγενέστερων και των υφιστάμενων παραγόντων επικινδυνότητας,
                              
                           
                                 2.
                              
                              
                                 στην οποία αποδείχθηκε ότι λαμβάνονται κατάλληλα ειδικά μέτρα για τη σχετική χρονική περίοδο που ορίζεται στη συνέχεια, με σκοπό τη διαχείριση κάθε προσδιοριζόμενου κινδύνου,
                              
                           
                                 3.
                              
                              
                                 στην οποία αποδείχθηκε ότι πραγματοποιείται επιτήρηση του τύπου Β σύμφωνα με το κεφάλαιο Δ και ότι έχουν επιτευχθεί οι σχετικές τιμές-στόχοι σύμφωνα με τον πίνακα 2, και
                              
                           
                                 4.
                              
                              
                                 στην οποία:
                                 
                                             α)
                                          
                                          
                                             είτε επικρατεί η ακόλουθη κατάσταση:
                                             
                                                         i)
                                                      
                                                      
                                                         στη χώρα ή στην περιοχή δεν έχει σημειωθεί κρούσμα ΣΕΒ ή κάθε κρούσμα ΣΕΒ έχει αποδειχθεί ότι σημειώθηκε σε εισαγόμενο ζώο το οποίο καταστράφηκε ολοσχερώς,
                                                      
                                                   
                                                         ii)
                                                      
                                                      
                                                         τα κριτήρια που αναφέρονται στα στοιχεία γ), δ) και ε) του κεφαλαίου Α του παρόντος παραρτήματος τηρούνται τουλάχιστον την τελευταία επταετία, και
                                                      
                                                   
                                                         iii)
                                                      
                                                      
                                                         μέσω του κατάλληλου επιπέδου ελέγχων και εσωτερικών ελέγχων έχει αποδειχθεί ότι, επί οκτώ τουλάχιστον έτη, τα μηρυκαστικά δεν έχουν καταναλώσει κρεατάλευρα, οστεάλευρα ή ινώδη κατάλοιπα ξιγγιών που προέρχονταν από μηρυκαστικά·
                                                      
                                                   
                                       
                                             β)
                                          
                                          
                                             είτε επικρατεί η ακόλουθη κατάσταση:
                                             
                                                         i)
                                                      
                                                      
                                                         στη χώρα ή στην περιοχή υπήρξε ένα ή περισσότερα αυτόχθονα κρούσματα ΣΕΒ αλλά κάθε αυτόχθονο κρούσμα ΣΕΒ παρουσιάστηκε πριν από έντεκα τουλάχιστον έτη,
                                                      
                                                   
                                                         ii)
                                                      
                                                      
                                                         τα κριτήρια που αναφέρονται στα στοιχεία γ), δ) και ε) του κεφαλαίου Α τηρούνται τουλάχιστον την τελευταία 7ετία,
                                                      
                                                   
                                                         iii)
                                                      
                                                      
                                                         μέσω του κατάλληλου επιπέδου ελέγχων και εσωτερικών ελέγχων έχει αποδειχθεί ότι, επί οκτώ τουλάχιστον έτη, τα μηρυκαστικά δεν έχουν καταναλώσει κρεατάλευρα, οστεάλευρα ή ινώδη κατάλοιπα ξιγγιών που προέρχονταν από μηρυκαστικά·
                                                      
                                                   
                                                         iv)
                                                      
                                                      
                                                         τα κατωτέρω ζώα, αν ζουν στη Χώρα ή στην περιοχή, είναι μονίμως αναγνωρίσιμα και οι κινήσεις τους είναι ελεγχόμενες, ενώ μετά τη σφαγή ή το θάνατο, καταστρέφονται ολοσχερώς:
                                                         
                                                                     —
                                                                  
                                                                  
                                                                     όλα τα κρούσματα ΣΕΒ,
                                                                  
                                                               
                                                                     —
                                                                  
                                                                  
                                                                     όλα τα βοοειδή τα οποία, κατά το πρώτο έτος ζωής τους εκτράφηκαν μαζί με τα βοοειδή που προσβλήθηκαν από ΣΕΒ κατά το πρώτο έτος ζωής και για τα οποία η έρευνα έδειξε ότι κατανάλωσαν την ίδια, ενδεχομένως μολυσμένη, ζωοτροφή κατά την ίδια περίοδο ή
                                                                  
                                                               
                                                                     —
                                                                  
                                                                  
                                                                     αν τα αποτελέσματα της έρευνας που αναφέρεται στο δεύτερο εδάφιο είναι ασαφή, όλα τα βοοειδή που γεννήθηκαν στην ίδια αγέλη με εκείνα στα οποία εκδηλώθηκε ΣΕΒ ταυτόχρονα με αυτά ή σε διάστημα δώδεκα μηνών.
                                                                  
                                                               
                                                   
                                       
                           II.   ΧΩΡΑ Η ΠΕΡΙΦΕΡΕΙΑ ΜΕ ΕΛΕΓΧΟΜΕΝΟ ΚΙΝΔΥΝΟ ΣΕΒ
                     
                     Μια χώρα ή μια περιφέρεια:
                     
                                 1.
                              
                              
                                 όπου έχει διεξαχθεί ανάλυση της επικινδυνότητας με βάση τις πληροφορίες που αναφέρονται στο κεφάλαιο Β με στόχο τον προσδιορισμό των προγενέστερων και των υφιστάμενων παραγόντων επικινδυνότητας,
                              
                           
                                 2.
                              
                              
                                 στην οποία αποδείχθηκε ότι λαμβάνονται κατάλληλα μέτρα για τη διαχείριση όλων των προσδιοριζόμενων κινδύνων, αλλά ότι τα μέτρα αυτά δεν ελήφθησαν για τη σχετική χρονική περίοδο,
                              
                           
                                 3.
                              
                              
                                 στην οποία αποδείχθηκε ότι πραγματοποιείται επιτήρηση τύπου Α σύμφωνα με το κεφάλαιο Δ και ότι έχουν επιτευχθεί οι σχετικές τιμές-στόχοι σύμφωνα με τον πίνακα 2. Η επιτήρηση τύπου Β μπορεί να αντικαταστήσει την επιτήρηση τύπου Α εφόσον έχουν επιτευχθεί οι σχετικές τιμές-στόχοι, και
                              
                           
                                 4.
                              
                              
                                 στην οποία:
                                 
                                             α)
                                          
                                          
                                             είτε επικρατεί η ακόλουθη κατάσταση:
                                             
                                                         i)
                                                      
                                                      
                                                         στη χώρα ή στην περιφέρεια δεν υπήρξε κρούσμα ΣΕΒ ή κάθε κρούσμα ΣΕΒ αποδείχθηκε ότι προερχόταν από εισαγωγή ζώου το οποίο έχει καταστραφεί ολοσχερώς, τηρούνται τα κριτήρια των στοιχείων γ), δ) και ε) του κεφαλαίου Α και μπορεί να αποδειχθεί μέσω του ενδεδειγμένου επιπέδου ελέγχου και εσωτερικού ελέγχου ότι δεν είχαν χορηγηθεί στα μηρυκαστικά κρεατάλευρα και οστεάλευρα ούτε ινώδη κατάλοιπα ξιγγιών προερχόμενα από μηρυκαστικά,
                                                      
                                                   
                                                         ii)
                                                      
                                                      
                                                         τα κριτήρια που αναφέρονται στα στοιχεία γ), δ) και ε) του κεφαλαίου Α τηρούνται επί τα τελευταία επτά τουλάχιστον έτη ή/και
                                                      
                                                   
                                                         iii)
                                                      
                                                      
                                                         δεν είναι δυνατό να αποδειχθεί ότι επί οκτώ έτη πραγματοποιούντο έλεγχοι σχετικά με τη χορήγηση ως ζωοτροφών σε μηρυκαστικά κρεαταλεύρων, οστεαλεύρων ή ινωδών καταλοίπων ξιγγιών προερχομένων από μηρυκαστικά·
                                                      
                                                   
                                       
                                             β)
                                          
                                          
                                             είτε επικρατεί η ακόλουθη κατάσταση:
                                             
                                                         i)
                                                      
                                                      
                                                         στη χώρα ή στην περιφέρεια υπήρξε αυτόχθονο κρούσμα ΣΕΒ, τηρούνται τα κριτήρια των στοιχείων γ), δ) και ε) του κεφαλαίου Α και μπορεί να αποδειχθεί μέσω του ενδεδειγμένου επιπέδου ελέγχου και εσωτερικού ελέγχου ότι δεν είχαν χορηγηθεί στα μηρυκαστικά κρεατάλευρα και οστεάλευρα ούτε ινώδη κατάλοιπα ξιγγιών προερχόμενα από μηρυκαστικά,
                                                      
                                                   
                                                         ii)
                                                      
                                                      
                                                         τα κριτήρια που αναφέρονται στα στοιχεία γ) έως ε) του κεφαλαίου Α του παρόντος παραρτήματος τηρούνται επί περίοδο μικρότερη των επτά ετών, ή/και
                                                      
                                                   
                                                         iii)
                                                      
                                                      
                                                         δεν είναι δυνατό να αποδειχθεί ότι επί οκτώ τουλάχιστον έτη πραγματοποιούντο έλεγχοι σχετικά με τη χορήγηση ως ζωοτροφών σε μηρυκαστικά κρεαταλεύρων, οστεαλεύρων ή ινωδών καταλοίπων ξιγγιών προερχομένων από μηρυκαστικά,
                                                      
                                                   
                                                         iv)
                                                      
                                                      
                                                         τα κατωτέρω ζώα, αν ζουν στη χώρα ή στην περιοχή, είναι μονίμως αναγνωρίσιμα και οι κινήσεις τους είναι ελεγχόμενες, ενώ μετά τη σφαγή ή το θάνατο, καταστρέφονται ολοσχερώς:
                                                         
                                                                     —
                                                                  
                                                                  
                                                                     όλα τα κρούσματα ΣΕΒ, και
                                                                  
                                                               
                                                                     —
                                                                  
                                                                  
                                                                     όλα τα βοοειδή τα οποία, κατά το πρώτο έτος ζωής τους εκτράφηκαν μαζί με τα βοοειδή που προσβλήθηκαν από ΣΕΒ κατά το πρώτο έτος ζωής και για τα οποία η έρευνα έδειξε ότι κατανάλωσαν την ίδια, ενδεχομένως μολυσμένη, ζωοτροφή κατά την ίδια περίοδο, ή
                                                                  
                                                               
                                                                     —
                                                                  
                                                                  
                                                                     αν τα αποτελέσματα της έρευνας που αναφέρεται στο δεύτερο εδάφιο είναι ασαφή, όλα τα βοοειδή που γεννήθηκαν στην ίδια αγέλη με εκείνα στα οποία εκδηλώθηκε ΣΕΒ ταυτόχρονα με αυτά ή σε διάστημα δώδεκα μηνών.
                                                                  
                                                               
                                                   
                                       
                           III.   ΧΩΡΑ Η ΠΕΡΙΦΕΡΕΙΑ ΜΕ ΑΠΡΟΣΔΙΟΡΙΣΤΟ ΚΙΝΔΥΝΟ ΣΕΒ
                     
                     Μια χώρα ή μια περιοχή για την οποία δεν έχει ολοκληρωθεί η διαδικασία καθορισμού της κατάστασης ως προς τη ΣΕΒ ή η οποία δεν πληροί τις προϋποθέσεις που ισχύουν για την ταξινόμηση των χωρών ή των περιοχών σε μία από τις άλλες κατηγορίες.
                     ΚΕΦΑΛΑΙΟ Δ
                     Ελάχιστες απαιτήσεις επιτήρησης
                     1.   Είδη επιτήρησης
                     Για τους σκοπούς του παρόντος παραρτήματος, ισχύουν οι ακόλουθοι ορισμοί:
                     
                                 α)
                              
                              
                                 Επιτήρηση τύπου Α
                                 Η εφαρμογή της επιτήρησης τύπου Α θα καταστήσει δυνατή την ανίχνευση της ΣΕΒ σε ονομαστικό επιπολασμό (1) τουλάχιστον ενός κρούσματος ανά 100 000 στον πληθυσμό των ενήλικων βοοειδών στη συγκεκριμένη χώρα ή περιοχή, με επίπεδο εμπιστοσύνης 95 %.
                              
                           
                                 β)
                              
                              
                                 Επιτήρηση τύπου Β
                                 Η εφαρμογή της επιτήρησης τύπου Β θα καταστήσει δυνατή την ανίχνευση της ΣΕΒ σε ονομαστικό επιπολασμό τουλάχιστον ενός κρούσματος ανά 50 000 στον πληθυσμό των ενήλικων βοοειδών στη συγκεκριμένη χώρα ή περιοχή, σε επίπεδο εμπιστοσύνης 95 %.
                                 Η επιτήρηση τύπου Β μπορεί να διεξάγεται από χώρες ή περιοχές στις οποίες ο κίνδυνος της ΣΕΒ είναι αμελητέος με σκοπό να επιβεβαιωθούν τα συμπεράσματα της ανάλυσης επικινδυνότητας, για παράδειγμα καταδεικνύοντας την αποτελεσματικότητα των μέτρων άμβλυνσης κάθε προσδιοριζόμενου παράγοντα επικινδυνότητας, μέσω στόχευσης της επιτήρησης στη μεγιστοποίηση της πιθανότητας εντοπισμού τυχόν αδυναμιών αυτών των μέτρων.
                                 Η επιτήρηση τύπου Β μπορεί επίσης να διεξάγεται από χώρες ή περιοχές με ελεγχόμενο κίνδυνο για ΣΕΒ, ύστερα από την επίτευξη των σχετικών στόχων χρησιμοποιώντας την επιτήρηση τύπου Α, ώστε να διατηρείται η εμπιστοσύνη στη γνώση που έχει αποκτηθεί μέσω της επιτήρησης τύπου Α.
                                 Για τους σκοπούς του παρόντος παραρτήματος, έχουν προσδιοριστεί οι ακόλουθοι τέσσερις υποπληθυσμοί βοοειδών ως προς την επιτήρηση:
                                 
                                             α)
                                          
                                          
                                             βοοειδή ηλικίας άνω των 30 μηνών που παρουσιάζουν διαταραχές της συμπεριφοράς ή κλινικά συμπτώματα που δημιουργούν υπόνοιες ΣΕΒ (κλινικές υπόνοιες)·
                                          
                                       
                                             β)
                                          
                                          
                                             βοοειδή ηλικίας άνω των 30 μηνών που δεν μετακινούνται, βρίσκονται σε κατάκλιση, δεν μπορούν να σταθούν όρθια ή να περπατήσουν χωρίς βοήθεια· βοοειδή ηλικίας άνω των 30 μηνών που αποστέλλονται για επείγουσα σφαγή ή με μη φυσιολογικές παρατηρήσεις κατά τον έλεγχο προ σφαγής (υποχρεωτική ή επείγουσα σφαγή)·
                                          
                                       
                                             γ)
                                          
                                          
                                             βοοειδή ηλικίας άνω των 30 μηνών που βρέθηκαν νεκρά ή θανατώθηκαν στην εκμετάλλευση, κατά τη μεταφορά ή σε σφαγείο (νεκρά ζώα)·
                                          
                                       
                                             δ)
                                          
                                          
                                             βοοειδή ηλικίας άνω των 36 μηνών κατά τη συνήθη σφαγή.
                                          
                                       
                           2.   Στρατηγική επιτήρησης
                     
                                 2.1.
                              
                              
                                 Η στρατηγική επιτήρησης σχεδιάζεται κατά τρόπον ώστε να εξασφαλίζεται ότι τα δείγματα είναι αντιπροσωπευτικά της αγέλης της χώρας ή της περιοχής και περιλαμβάνουν εξέταση δημογραφικών παραγόντων όπως του είδους παραγωγής και της γεωγραφικής θέσης, καθώς και της δυνητικής επιρροής ειδικών παραδοσιακών κτηνοτροφικών πρακτικών. Η προσέγγιση που χρησιμοποιείται και οι υποθέσεις που αναπτύσσονται πρέπει να τεκμηριώνονται πλήρως, ενώ τα έγγραφα τεκμηρίωσης φυλάσσονται επί επτά έτη.
                              
                           
                                 2.2.
                              
                              
                                 Για να εφαρμοστεί η στρατηγική επιτήρησης για ΣΕΒ, κάθε χώρα πρέπει να χρησιμοποιεί τεκμηριωμένα μητρώα ή αξιόπιστες εκτιμήσεις σχετικά με την ηλικιακή κατανομή του πληθυσμού ενήλικων βοοειδών και τον αριθμό των βοοειδών που έχουν εξεταστεί για ΣΕΒ κατά ηλικία και υποπληθυσμό εντός της χώρας ή της περιοχής.
                              
                           3.   Βαθμοί και τιμές-στόχοι
                     Τα δείγματα της επιτήρησης πρέπει να πληρούν τις τιμές-στόχους που παρατίθενται στον πίνακα 2, με βάση τους “βαθμούς” που καθορίζονται στον πίνακα 1. Όλες οι κλινικές υπόνοιες διερευνώνται, ανεξαρτήτως των βαθμών που έχουν συγκεντρώσει. Κάθε χώρα πρέπει να επιλέγει δείγμα προερχόμενο από τουλάχιστον τρεις από τους τέσσερις υποπληθυσμούς. Το σύνολο των βαθμών για τα δείγματα που έχουν συλλεγεί σωρεύεται για ανώτατη περίοδο επτά συναπτών ετών ώστε να επιτευχθούν οι τιμές-στόχοι. Το σύνολο των βαθμών που έχουν σωρευθεί συγκρίνεται σε τακτά χρονικά διαστήματα με τις τιμές-στόχους για μια συγκεκριμένη χώρα ή περιοχή.
                     Πίνακας 1
                     Τιμές των βαθμών επιτήρησης για δείγματα που συλλέγονται από ζώα στο συγκεκριμένο υποπληθυσμό και ηλικιακή κατηγορία
                     
                                 Υποπληθυσμός επί του οποίου ασκείται επιτήρηση
                              
                           
                                 Συνήθης σφαγή (2)
                                 
                              
                              
                                 Νεκρά ζώα (3)
                                 
                              
                              
                                 Υποχρεωτική σφαγή (4)
                                 
                              
                              
                                 Κλινικές υπόνοιες (5)
                                 
                              
                           
                                 Ηλικία ≥ 1 έτους και < 2 ετών
                              
                           
                                 0,01
                              
                              
                                 0,2
                              
                              
                                 0,4
                              
                              
                                 Άνευ αντικειμένου
                              
                           
                                 Ηλικία ≥ 2 ετών και < 4 ετών (νεαρό ενήλικο ζώο)
                              
                           
                                 0,1
                              
                              
                                 0,2
                              
                              
                                 0,4
                              
                              
                                 260
                              
                           
                                 Ηλικία ≥ 4 ετών και < 7 ετών (μέσης ηλικίας ζώο)
                              
                           
                                 0,2
                              
                              
                                 0,9
                              
                              
                                 1,6
                              
                              
                                 750
                              
                           
                                 Ηλικία ≥ 7 ετών και < 9 ετών (μεγαλύτερης ηλικίας ζώο)
                              
                           
                                 0,1
                              
                              
                                 0,4
                              
                              
                                 0,7
                              
                              
                                 220
                              
                           
                                 Ηλικία ≥ 9 ετών (ηλικιωμένο ζώο)
                              
                           
                                 0,0
                              
                              
                                 0,1
                              
                              
                                 0,2
                              
                              
                                 45
                              
                           
                        
                     Πίνακας 2
                     Τιμές-στόχοι για διαφορετικά μεγέθη πληθυσμών ενήλικων βοοειδών σε μια χώρα ή σε μια περιοχή
                     
                                 Τιμές-στόχοι για τις χώρες ή τις περιοχές
                              
                           
                                 Μέγεθος πληθυσμού ενήλικων βοοειδών
                                 (24 μηνών και άνω)
                              
                              
                                 Επιτήρηση τύπου Β
                              
                              
                                 Επιτήρηση τύπου Β
                              
                           
                                 ≥ 1 000 000
                              
                              
                                 300 000
                              
                              
                                 150 000
                              
                           
                                 800 000 – 1 000 000
                              
                              
                                 240 000
                              
                              
                                 120 000
                              
                           
                                 600 000 – 800 000
                              
                              
                                 180 000
                              
                              
                                 90 000
                              
                           
                                 400 000 – 600 000
                              
                              
                                 120 000
                              
                              
                                 60 000
                              
                           
                                 200 000 – 400 000
                              
                              
                                 60 000
                              
                              
                                 30 000
                              
                           
                                 100 000 – 200 000
                              
                              
                                 30 000
                              
                              
                                 15 000
                              
                           
                                 50 000 – 100 000
                              
                              
                                 15 000
                              
                              
                                 7 500
                              
                           
                                 25 000 – 50 000
                              
                              
                                 7 500
                              
                              
                                 3 750
                              
                           4.   Ειδική επιτήρηση
                     Στο εσωτερικό καθενός από τους ανωτέρω υποπληθυσμούς μιας χώρας ή μιας περιοχής, μια χώρα μπορεί να στοχεύει στα βοοειδή που μπορούν να αναγνωριστούν ως εισαχθέντα από χώρες ή περιφέρειες στις οποίες έχει ανιχνευθεί ΣΕΒ και στα βοοειδή που έχουν καταναλώσει δυνητικά μολυσμένες ζωοτροφές από χώρες ή περιοχές στις οποίες έχει ανιχνευθεί ΣΕΒ.
                     5.   Υπόδειγμα επιτήρησης για ΣΕΒ
                     Μια χώρα μπορεί να επιλέξει να χρησιμοποιεί το υπόδειγμα BsurvE ή εναλλακτική μέθοδο με βάση το υπόδειγμα BsurvE με σκοπό την εκτίμηση της παρουσίας/του επιπολασμού της ΣΕΒ.
                     6.   Επιτήρηση της διατήρησης
                     Αφού επιτευχθούν οι τιμές-στόχοι και με σκοπό να συνεχιστεί ο καθορισμός της κατάστασης μιας χώρας ή μιας περιοχής ως προς τον ελεγχόμενο κίνδυνο ή τον αμελητέο κίνδυνο, η επιτήρηση μπορεί να περιοριστεί στην επιτήρηση τύπου Β (εφόσον όλοι οι λοιποί δείκτες παραμένουν θετικοί). Εν τούτοις, για να συνεχιστεί η τήρηση των απαιτήσεων που ορίζονται στο παρόν κεφάλαιο, η τρέχουσα ετήσια επιτήρηση πρέπει να εξακολουθήσει να περιλαμβάνει τουλάχιστον τρεις από τους τέσσερις υποπληθυσμούς που περιγράφηκαν. Επιπροσθέτως διερευνώνται όλες οι περιπτώσεις βοοειδών για τα οποία υπάρχουν κλινικές υπόνοιες για ΣΕΒ, ανεξαρτήτως των βαθμών που έχουν συγκεντρώσει. Η ετήσια επιτήρηση σε μια χώρα ή σε μια περιοχή μετά την επίτευξη των απαιτούμενων τιμών-στόχων δεν μπορεί να είναι κατώτερη από το ποσό που απαιτείται για το ένα έβδομο του συνολικού στόχου για την επιτήρηση τύπου Β.».
                  
               
            
                  2.
               
               
                  Το παράρτημα V αντικαθίσταται από το ακόλουθο κείμενο:
                  
                     «ΠΑΡΆΡΤΗΜΑ V
                     ΕΙΔΙΚΑ ΥΛΙΚΑ ΚΙΝΔΥΝΟΥ
                     1.   Ορισμός των ειδικών υλικών κινδύνου
                     Οι ακόλουθοι ιστοί καθορίζονται ως ειδικά υλικά κινδύνου εάν προέρχονται από ζώα με καταγωγή από ένα κράτος μέλος ή μια τρίτη χώρα ή σε μία από τις περιοχές τους με ελεγχόμενο ή απροσδιόριστο κίνδυνο ΣΕΒ:
                     
                                 α)
                              
                              
                                 όσον αφορά τα βοοειδή:
                                 
                                             i)
                                          
                                          
                                             το κρανίο, εκτός της κάτω γνάθου και συμπεριλαμβανομένων του εγκεφάλου και των οφθαλμών, και η σπονδυλική στήλη ζώων ηλικίας άνω των δώδεκα μηνών,
                                          
                                       
                                             ii)
                                          
                                          
                                             η σπονδυλική στήλη εκτός από τους σπονδύλους της ουράς, τις ακανθώδεις και τις εγκάρσιες αποφύσεις των αυχενικών, των θωρακικών και των οσφυϊκών σπονδύλων και τη μέση ιερά ακρολοφία και τις πτέρυγες του ιερού, αλλά συμπεριλαμβανομένων των γαγγλίων της ραχιαίας ρίζας των ζώων ηλικίας άνω των 24 μηνών, και
                                          
                                       
                                             iii)
                                          
                                          
                                             οι αμυγδαλές, τα έντερα από το δωδεκαδάκτυλο έως το ορθό και το μεσεντέριο των ζώων οποιασδήποτε ηλικίας·
                                          
                                       
                           
                                 β)
                              
                              
                                 όσον αφορά τα αιγοπρόβατα
                                 
                                             i)
                                          
                                          
                                             το κρανίο, συμπεριλαμβανομένου του εγκεφάλου και των οφθαλμών, οι αμυγδαλές και ο νωτιαίος μυελός ζώων ηλικίας άνω των δώδεκα μηνών ή των οποίων ένας μόνιμος κοπτήρας έχει ανατείλει μέσω των ούλων, και
                                          
                                       
                                             ii)
                                          
                                          
                                             η σπλήνα και ο ειλεός ζώων οποιασδήποτε ηλικίας.
                                          
                                       
                           2.   Παρέκκλιση για τα κράτη μέλη
                     Κατά παρέκκλιση από την παράγραφο 1, οι ιστοί που αναφέρονται στην εν λόγω παράγραφο και έχουν καταγωγή από τα κράτη μέλη με αμελητέο κίνδυνο ΣΕΒ, εξακολουθούν να θεωρούνται ως ειδικά υλικά κινδύνου.
                     3.   Σήμανση και απόρριψη
                     Τα ειδικά υλικά κινδύνου βάφονται με χρωστική ουσία ή, κατά περίπτωση, καθίστανται αναγνωρίσιμα με άλλο τρόπο, αμέσως μετά την αφαίρεσή τους, και διατίθενται ως απόβλητα σύμφωνα με τις διατάξεις του κανονισμού (ΕΚ) αριθ. 1774/2002 και ιδίως το άρθρο 4 παράγραφος 2.
                     4.   Αφαίρεση των ειδικών υλικών κινδύνου
                     
                                 4.1.
                              
                              
                                 Τα ειδικά υλικά κινδύνου αφαιρούνται:
                                 
                                             α)
                                          
                                          
                                             στα σφαγεία, ή, εφόσον είναι αναγκαίο, σε άλλους χώρους σφαγής·
                                          
                                       
                                             β)
                                          
                                          
                                             στα εργαστήρια τεμαχισμού, στην περίπτωση της σπονδυλικής στήλης των βοοειδών·
                                          
                                       
                                             γ)
                                          
                                          
                                             όπου ενδείκνυται, σε μονάδες ενδιάμεσου χειρισμού που αναφέρονται στο άρθρο 10 του κανονισμού (ΕΚ) αριθ. 1774/2002 ή σε χρήστες και κέντρα συλλογής που έχουν εγκριθεί και καταχωριστεί σύμφωνα με το άρθρο 23 παράγραφος 2 στοιχείο γ) σημεία iv), vi) και vii) του κανονισμού (ΕΚ) αριθ. 1774/2002.
                                          
                                       
                           
                                 4.2.
                              
                              
                                 Κατά παρέκκλιση από το σημείο 4.1, η χρήση εναλλακτικής δοκιμής αντί της αφαίρεσης των ειδικών υλικών κινδύνου μπορεί να επιτρέπεται υπό τους εξής όρους:
                                 
                                             α)
                                          
                                          
                                             οι δοκιμές πρέπει να διενεργούνται στα σφαγεία σε όλα τα ζώα που επιλέγονται για την αφαίρεση των ειδικών υλικών κινδύνου·
                                          
                                       
                                             β)
                                          
                                          
                                             κανένα προϊόν βοοειδών ή αιγοπροβάτων που προορίζεται για ανθρώπινη κατανάλωση δεν επιτρέπεται να εξέλθει από το σφαγείο πριν η αρμόδια αρχή λάβει και δεχθεί τα αποτελέσματα των δοκιμών για όλα τα σφαγέντα ζώα που είναι δυνητικώς μολυσμένα εάν μια ΣΕΒ έχει επιβεβαιωθεί σε ένα από αυτά·
                                          
                                       
                                             γ)
                                          
                                          
                                             όταν το αποτέλεσμα μιας εναλλακτικής δοκιμής είναι θετικό, όλα τα υλικά βοοειδών και αιγοπροβάτων που έχουν δυνητικώς μολυνθεί στο σφαγείο καταστρέφονται σύμφωνα με το σημείο 3, εκτός εάν όλα τα μέρη του σώματος του μολυσμένου ζώου, συμπεριλαμβανομένου του δέρματος, μπορούν να αναγνωρίζονται και να διατηρούνται χωριστά.
                                          
                                       
                           
                                 4.3.
                              
                              
                                 Κατά παρέκκλιση από το σημείο 4.1, τα κράτη μέλη μπορούν να αποφασίσουν να επιτρέψουν:
                                 
                                             α)
                                          
                                          
                                             την αφαίρεση του νωτιαίου μυελού των αιγοπροβάτων σε εργαστήρια τεμαχισμού που έχουν εγκριθεί ειδικά για το σκοπό αυτό·
                                          
                                       
                                             β)
                                          
                                          
                                             την αφαίρεση της σπονδυλικής στήλης βοοειδών από σφάγια ή μέρη σφαγίων σε κρεοπωλεία που έχουν ειδική άδεια, ελέγχονται και καταχωρίζονται για το σκοπό αυτό·
                                          
                                       
                                             γ)
                                          
                                          
                                             τη συγκομιδή του κρέατος από την κεφαλή των βοοειδών σε εργαστήρια τεμαχισμού που έχουν εγκριθεί ειδικά για το σκοπό αυτό, σύμφωνα με τις διατάξεις που προβλέπονται στην παράγραφο 9.
                                          
                                       
                           
                                 4.4.
                              
                              
                                 Οι κανόνες για την αφαίρεση των ειδικών υλικών κινδύνου που προβλέπονται στο παρόν κεφάλαιο δεν ισχύουν για το υλικό της κατηγορίας 1 όπως ορίζεται στον κανονισμό (ΕΚ) αριθ. 1774/2002 που χρησιμοποιείται υπό την επίβλεψη των επίσημων αρχών για τη σίτιση ειδών νεκροφάγων πτηνών που απειλούνται με εξαφάνιση και προστατευόμενων ειδών νεκροφάγων πτηνών.
                              
                           5.   Μέτρα που αφορούν το μηχανικώς διαχωρισμένο κρέας
                     Παρά τις ξεχωριστές αποφάσεις που αναφέρονται στο άρθρο 5 παράγραφος 2 και κατά παρέκκλιση από το άρθρο 9 παράγραφος 3, απαγορεύεται, σε όλα τα κράτη μέλη, η χρησιμοποίηση οστών ή τεμαχίων οστών βοοειδών και αιγοπροβάτων για την παραγωγή μηχανικώς διαχωρισμένου κρέατος.
                     6.   Μέτρα σχετικά με τον τεμαχισμό των ιστών
                     Παρά τις ξεχωριστές αποφάσεις που αναφέρονται στο άρθρο 5 παράγραφος 2 και κατά παρέκκλιση από το άρθρο 8 παράγραφος 3, σε όλα τα κράτη μέλη, έως ότου αυτά ταξινομηθούν στο σύνολό τους ως χώρες με αμελητέο κίνδυνο ΣΕΒ, απαγορεύεται ο τεμαχισμός του κεντρικού νευρικού ιστού διά της εισαγωγής επιμήκους ραβδοειδούς οργάνου στην κρανιακή κοιλότητα, ύστερα από αναισθητοποίηση, στα βοοειδή ή τα αιγοπρόβατα των οποίων το κρέας προορίζεται για κατανάλωση από τον άνθρωπο ή τα ζώα.
                     7.   Συγκομιδή γλωσσών από βοοειδή
                     Η συγκομιδή των γλωσσών βοοειδών οποιασδήποτε ηλικίας που προορίζονται για κατανάλωση από τον άνθρωπο ή τα ζώα πραγματοποιείται στο σφαγείο μέσω εγκάρσιας σπληνοειδούς τομής της έκφυσης της γλώσσας από το σώμα του υοειδούς οστού.
                     8.   Συγκομιδή κρέατος από την κεφαλή βοοειδών
                     
                                 8.1.
                              
                              
                                 Η συγκομιδή κρέατος από την κεφαλή των βοοειδών ηλικίας άνω των δώδεκα μηνών στα σφαγεία πραγματοποιείται σύμφωνα με ένα σύστημα ελέγχου αναγνωρισμένο από την αρμόδια αρχή, ώστε να εξασφαλίζεται η πρόληψη ενδεχόμενης μόλυνσης του κρέατος της κεφαλής με ιστούς του κεντρικού νευρικού συστήματος. Το σύστημα περιλαμβάνει τουλάχιστον τις ακόλουθες διατάξεις:
                                 
                                             α)
                                          
                                          
                                             η συγκομιδή πραγματοποιείται σε ειδικά καθορισμένο χώρο, μόνιμα διαχωρισμένο από τα άλλα μέρη της αλυσίδας σφαγής·
                                          
                                       
                                             β)
                                          
                                          
                                             όταν οι κεφαλές αφαιρούνται από τον ιμάντα μεταφοράς ή τα άγκιστρα πριν από τη συγκομιδή του κρέατος από την κεφαλή, το μετωπιαίο τρήμα και το ινιακό τρήμα σφραγίζονται με αδιάβροχο και στερεό πώμα. Όταν λαμβάνεται δείγμα από το εγκεφαλικό στέλεχος για εργαστηριακή δοκιμή για ΣΕΒ, το ινιακό τρήμα σφραγίζεται αμέσως μετά τη δειγματοληψία·
                                          
                                       
                                             γ)
                                          
                                          
                                             απαγορεύεται η συγκομιδή κρέατος από την κεφαλή εάν οι οφθαλμοί έχουν υποστεί ζημία ή έχουν απολεσθεί αμέσως πριν ή μετά τη σφαγή, ή εάν η κεφαλή έχει υποστεί άλλου είδους ζημία που ενδέχεται να συνεπάγεται τη μόλυνσή της από ιστούς του κεντρικού νευρικού συστήματος·
                                          
                                       
                                             δ)
                                          
                                          
                                             απαγορεύεται η συγκομιδή κρέατος από την κεφαλή εάν η κεφαλή δεν έχει σφραγιστεί κατάλληλα σύμφωνα με το δεύτερο εδάφιο·
                                          
                                       
                                             ε)
                                          
                                          
                                             με την επιφύλαξη των γενικών κανόνων υγιεινής, θεσπίζονται ειδικές οδηγίες για την εργασία ώστε να εμποδίζεται η μόλυνση του κρέατος της κεφαλής κατά τη συγκομιδή, ιδίως στην περίπτωση που το πώμα σφράγισης που αναφέρεται στο δεύτερο εδάφιο έχει απολεσθεί ή οι οφθαλμοί έχουν υποστεί ζημία στη διάρκεια αυτής της δραστηριότητας:
                                          
                                       
                                             στ)
                                          
                                          
                                             θεσπίζεται πρόγραμμα δειγματοληψίας με τη χρήση κατάλληλης εργαστηριακής δοκιμής για τον εντοπισμό των ιστών του κεντρικού νευρικού συστήματος, ώστε να επαληθεύεται η ορθή εφαρμογή των μέτρων για τον περιορισμό της μόλυνσης.
                                          
                                       
                           
                                 8.2.
                              
                              
                                 Κατά παρέκκλιση από τις απαιτήσεις του σημείου 8.1, τα κράτη μέλη μπορούν να αποφασίζουν την εφαρμογή, στα σφαγεία, εναλλακτικού συστήματος ελέγχου για τη συγκομιδή κρέατος από την κεφαλή των βοοειδών, το οποίο θα συνεπάγεται ισοδύναμη μείωση του επιπέδου μόλυνσης του κρέατος από την κεφαλή με ιστούς του κεντρικού νευρικού συστήματος. Θεσπίζεται πρόγραμμα δειγματοληψίας με τη χρήση κατάλληλης εργαστηριακής δοκιμής για τον εντοπισμό των ιστών του κεντρικού νευρικού συστήματος, ώστε να επαληθεύεται η ορθή εφαρμογή των μέτρων για τον περιορισμό της μόλυνσης. Τα κράτη μέλη που κάνουν χρήση αυτής της παρέκκλισης ενημερώνουν την Επιτροπή και τα λοιπά κράτη μέλη, στο πλαίσιο της μόνιμης κτηνιατρικής επιτροπής για την τροφική αλυσίδα και την υγεία των ζώων, σχετικά με το σύστημα ελέγχου που εφαρμόζουν και τα αποτελέσματα της δειγματοληψίας.
                              
                           
                                 8.3.
                              
                              
                                 Αν η συγκομιδή πραγματοποιείται χωρίς απομάκρυνση της κεφαλής των βοοειδών από τον ιμάντα μεταφοράς ή τα άγκιστρα, τα σημεία 8.1 και 8.2 δεν εφαρμόζονται.
                              
                           9.   Συγκομιδή κρέατος από την κεφαλή βοοειδών σε εγκεκριμένες εγκαταστάσεις τεμαχισμού
                     Κατά παρέκκλιση από το σημείο 8, τα κράτη μέλη μπορούν να αποφασίζουν να επιτρέπουν τη συγκομιδή κρέατος από την κεφαλή των βοοειδών σε εργαστήρια τεμαχισμού που έχουν εγκριθεί ειδικά για το σκοπό αυτό, εφόσον πληρούνται οι ακόλουθες προϋποθέσεις:
                     
                                 α)
                              
                              
                                 οι κεφαλές που προορίζονται για μεταφορά στο εργαστήριο τεμαχισμού αναρτώνται σε σχάρα κατά τη διάρκεια της περιόδου αποθήκευσης και της μεταφοράς από το σφαγείο στο εργαστήριο τεμαχισμού·
                              
                           
                                 β)
                              
                              
                                 το μετωπιαίο τρήμα και το ινιακό τρήμα σφραγίζονται κατάλληλα με αδιάβροχο και στερεό πώμα πριν από τη μετακίνηση από τον ιμάντα μεταφοράς ή τα άγκιστρα στις σχάρες. Όταν λαμβάνεται δείγμα από το εγκεφαλικό στέλεχος για εργαστηριακή δοκιμή για ΣΕΒ, το ινιακό τρήμα σφραγίζεται αμέσως μετά τη δειγματοληψία·
                              
                           
                                 γ)
                              
                              
                                 οι κεφαλές που δεν έχουν σφραγισθεί κατάλληλα σύμφωνα με το στοιχείο β), των οποίων οι οφθαλμοί έχουν υποστεί ζημία ή έχουν απολεσθεί αμέσως πριν ή μετά τη σφαγή, ή οι κεφαλές που έχουν υποστεί άλλου είδους ζημία που ενδέχεται να συνεπάγεται τη μόλυνση του κρέατος της κεφαλής από ιστούς του κεντρικού νευρικού συστήματος, εξαιρούνται από τη μεταφορά στα ειδικά εγκεκριμένα εργαστήρια τεμαχισμού·
                              
                           
                                 δ)
                              
                              
                                 θεσπίζεται πρόγραμμα δειγματοληψίας στα σφαγεία, με τη χρήση κατάλληλης εργαστηριακής δοκιμής για τον εντοπισμό των ιστών του κεντρικού νευρικού συστήματος, ώστε να επαληθεύεται η ορθή εφαρμογή των μέτρων για τον περιορισμό της μόλυνσης·
                              
                           
                                 ε)
                              
                              
                                 η συγκομιδή του κρέατος από την κεφαλή πραγματοποιείται σύμφωνα με ένα σύστημα ελέγχου αναγνωρισμένο από την αρμόδια αρχή ώστε να εξασφαλίζεται η πρόληψη ενδεχόμενης μόλυνσης του κρέατος της κεφαλής. Το σύστημα αυτό περιλαμβάνει, τουλάχιστον, τα ακόλουθα:
                                 
                                             i)
                                          
                                          
                                             πριν από την έναρξη της συγκομιδής του κρέατος από την κεφαλή, όλες οι κεφαλές ελέγχονται οπτικά για σημεία μόλυνσης ή ζημίας και για να διαπιστωθεί εάν έχουν σφραγιστεί κατάλληλα,
                                          
                                       
                                             ii)
                                          
                                          
                                             δεν πραγματοποιείται συγκομιδή του κρέατος εάν η κεφαλή δεν έχει σφραγιστεί κατάλληλα, ή εάν οι οφθαλμοί έχουν υποστεί ζημία, ή εάν η κεφαλή έχει υποστεί άλλου είδους ζημία που ενδέχεται να συνεπάγεται τη μόλυνση του κρέατος της κεφαλής από ιστούς του κεντρικού νευρικού συστήματος. Δεν πραγματοποιείται, επίσης, συγκομιδή του κρέατος από οποιαδήποτε κεφαλή για την οποία υπάρχουν υπόνοιες μόλυνσης από τέτοιες κεφαλές,
                                          
                                       
                                             iii)
                                          
                                          
                                             με την επιφύλαξη των γενικών κανόνων υγιεινής, θεσπίζονται ειδικές οδηγίες για την εργασία ώστε να εμποδίζεται η μόλυνση του κρέατος της κεφαλής κατά τη μεταφορά και τη συγκομιδή, ιδίως στην περίπτωση που το πώμα σφράγισης έχει απολεσθεί ή οι οφθαλμοί έχουν υποστεί ζημία στη διάρκεια αυτής της δραστηριότητας·
                                          
                                       
                           
                                 στ)
                              
                              
                                 θεσπίζεται πρόγραμμα δειγματοληψίας για τα εργαστήρια τεμαχισμού, με τη χρήση κατάλληλης εργαστηριακής δοκιμής για τον εντοπισμό των ιστών του κεντρικού νευρικού συστήματος, ώστε να επαληθεύεται η ορθή εφαρμογή των μέτρων για τον περιορισμό της μόλυνσης.
                              
                           10.   Κανόνες για το εμπόριο και την εξαγωγή
                     
                                 10.1.
                              
                              
                                 Τα κράτη μέλη μπορούν να επιτρέψουν την αποστολή, προς άλλο κράτος μέλος, κεφαλών ή μη τεμαχισμένων σφαγίων που περιέχουν ειδικά υλικά κινδύνου, εφόσον το κράτος μέλος αυτό έχει δεχθεί να τα παραλάβει και έχει εγκρίνει τους όρους που ισχύουν για τη συγκεκριμένη αποστολή και μεταφορά.
                              
                           
                                 10.2.
                              
                              
                                 Κατά παρέκκλιση από το σημείο 10.1, σφάγια, ημιμόρια σφαγίων ή ημιμόρια σφαγίων που τεμαχίζονται σε όχι περισσότερα από τρία τεμάχια, και τεταρτημόρια που δεν περιλαμβάνουν άλλα ειδικά υλικά κινδύνου εκτός από τη σπονδυλική στήλη, συμπεριλαμβανομένων και των γαγγλίων της ραχιαίας ρίζας, μπορούν να αποσταλούν από ένα κράτος μέλος σε ένα άλλο χωρίς προηγούμενη συμφωνία του τελευταίου.
                              
                           
                                 10.3.
                              
                              
                                 Οι εξαγωγές εκτός Κοινότητας κεφαλών και νωπού κρέατος βοοειδών ή αιγοπροβάτων που περιέχουν ειδικά υλικά κινδύνου απαγορεύονται.
                              
                           11.   Έλεγχοι
                     
                                 11.1.
                              
                              
                                 Τα κράτη μέλη διενεργούν συχνά επίσημους ελέγχους για να διαπιστώνουν την ορθή εφαρμογή του παρόντος παραρτήματος, μεριμνούν δε για τη θέσπιση μέτρων ώστε να αποφεύγεται οποιαδήποτε μόλυνση, ιδίως στα σφαγεία, στα εργαστήρια τεμαχισμού ή σε άλλους χώρους απομάκρυνσης ειδικών υλικών κινδύνου όπως τα κρεοπωλεία ή οι εγκαταστάσεις που αναφέρονται στο σημείο 4.1 στοιχείο γ).
                              
                           
                                 11.2.
                              
                              
                                 Συγκεκριμένα, τα κράτη μέλη θεσπίζουν σύστημα με το οποίο εξασφαλίζεται και ελέγχεται ότι ο χειρισμός και η διάθεση των ειδικών υλικών κινδύνου πραγματοποιούνται σύμφωνα με τον κανονισμό (ΕΚ) αριθ. 999/2001 και τον κανονισμό (ΕΚ) αριθ. 1774/2002.
                              
                           
                                 11.3.
                              
                              
                                 Τίθεται σε εφαρμογή ένα σύστημα ελέγχου για την αφαίρεση της σπονδυλικής στήλης, όπως ορίζεται στο σημείο 1 στοιχείο α). Το σύστημα περιλαμβάνει τουλάχιστον τα ακόλουθα μέτρα:
                                 
                                             α)
                                          
                                          
                                             όταν δεν απαιτείται η αφαίρεση της σπονδυλικής στήλης, τα σφάγια ή τα κομμάτια σφαγίων των βοοειδών που περιέχουν μέρος της σπονδυλικής στήλης, επισημαίνονται με μια ευδιάκριτη γαλάζια ταινία στην ετικέτα όπως αναφέρεται στον κανονισμό (ΕΚ) αριθ. 1760/2000·
                                          
                                       
                                             β)
                                          
                                          
                                             στο εμπορικό έγγραφο που συνοδεύει τις παρτίδες κρέατος πρέπει να παρατίθενται ειδικές πληροφορίες για τον αριθμό των σφαγίων βοοειδών ή των τεμαχίων σφαγίων από τα οποία απαιτείται αφαίρεση της σπονδυλικής στήλης καθώς και για τον αριθμό εκείνων από τα οποία δεν απαιτείται αφαίρεση της σπονδυλικής στήλης. Ανάλογα με την περίπτωση, οι ειδικές πληροφορίες προστίθενται στο έγγραφο που αναφέρεται στο άρθρο 2 παράγραφος 1 του κανονισμού (ΕΚ) αριθ. 136/2004 της Επιτροπής (6) στην περίπτωση εισαγωγών·
                                          
                                       
                                             γ)
                                          
                                          
                                             τα κρεοπωλεία διατηρούν, για τουλάχιστον ένα έτος, τα εμπορικά παραστατικά που αναφέρονται στο στοιχείο β).
                                          
                                       
                           
               
            
                  3.
               
               
                  Το παράρτημα VI αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ VI
                     ΠΡΟΪΟΝΤΑ ΖΩΙΚΗΣ ΠΡΟΕΛΕΥΣΗΣ ΠΟΥ ΠΡΟΕΡΧΟΝΤΑΙ ΑΠΟ ΜΗΡΥΚΑΣΤΙΚΑ Η ΠΕΡΙΕΧΟΥΝ ΥΛΙΚΟ ΑΠΟ ΜΗΡΥΚΑΣΤΙΚΑ, ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 9 ΠΑΡΑΓΡΑΦΟΣ 1»
                  
               
            
                  4.
               
               
                  Το παράρτημα VIII τροποποιείται ως εξής:
                  
                              α)
                           
                           
                              Το κεφάλαιο Α τροποποιείται ως εξής:
                              
                                          i)
                                       
                                       
                                          Ο τίτλος του μέρους 1 αντικαθίσταται από το ακόλουθο κείμενο:
                                       
                                    
                                          ii)
                                       
                                       
                                          Το μέρος II αντικαθίσταται από το ακόλουθο κείμενο:
                                          «II.   Όροι που ισχύουν για τα βοοειδή
                                          Το Ηνωμένο Βασίλειο εξασφαλίζει ότι τα βοοειδή που έχουν γεννηθεί ή εκτραφεί στο έδαφός του πριν από την 1η Αυγούστου 1996 δεν αποστέλλονται από το έδαφός του σε άλλα κράτη μέλη ή τρίτες χώρες».
                                       
                                    
                        
                              β)
                           
                           
                              Το κεφάλαιο Γ αντικαθίσταται από το ακόλουθο κείμενο:
                              «ΚΕΦΑΛΑΙΟ Γ
                              Προϋποθέσεις για το ενδοκοινοτικό εμπόριο ορισμένων προϊόντων ζωικής προέλευσης
                              ΤΜΗΜΑ Α
                              Προϊόντα
                              Τα κατωτέρω προϊόντα ζωικής προέλευσης εξαιρούνται από την απαγόρευση του άρθρου 16 παράγραφος 3, εφόσον προέρχονται από βοοειδή και αιγοπρόβατα που πληρούν τις απαιτήσεις του τμήματος Β:
                              
                                          —
                                       
                                       
                                          νωπό κρέας
                                       
                                    
                                          —
                                       
                                       
                                          κιμάς
                                       
                                    
                                          —
                                       
                                       
                                          παρασκευάσματα κρέατος
                                       
                                    
                                          —
                                       
                                       
                                          προϊόντα με βάση το κρέας.
                                       
                                    ΤΜΗΜΑ Β
                              Απαιτήσεις
                              Οι υπηρεσίες που αναφέρονται στο κεφάλαιο Α πρέπει να πληρούν τις ακόλουθες απαιτήσεις:
                              
                                          α)
                                       
                                       
                                          τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης δεν έχουν καταναλώσει κρεατάλευρα και οστεάλευρα ούτε ινώδη κατάλοιπα ξιγγιών προερχόμενων από μηρυκαστικά και έχουν υποβληθεί σε έλεγχο προ σφαγής και μετά τη σφαγή·
                                       
                                    
                                          β)
                                       
                                       
                                          τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης δεν εσφάγησαν ύστερα από αναισθητοποίηση με έγχυση αερίου στην κρανιακή κοιλότητα ούτε έχουν θανατωθεί με την ίδια μέθοδο ούτε έχουν σφαγεί με τεμαχισμό ύστερα από αναισθητοποίηση του κεντρικού νευρικού ιστού διά της εισαγωγής επιμήκους ραβδοειδούς οργάνου στην κρανιακή κοιλότητα·
                                       
                                    
                                          γ)
                                       
                                       
                                          τα προϊόντα ζωικής προέλευσης από βοοειδή και αιγοπρόβατα δεν προέρχονται από:
                                          
                                                      i)
                                                   
                                                   
                                                      ειδικά υλικά κινδύνου, όπως ορίζονται στο παράρτημα V,
                                                   
                                                
                                                      ii)
                                                   
                                                   
                                                      νευρικούς και λεμφικούς ιστούς που ήταν εκτεθειμένοι στη διάρκεια της διαδικασίας αποστέωσης, και
                                                   
                                                
                                                      iii)
                                                   
                                                   
                                                      μηχανικώς διαχωρισμένο κρέας που έχει παραχθεί από οστά βοοειδών ή αιγοπροβάτων.».
                                                   
                                                
                                    
                        
            
                  5.
               
               
                  Το παράρτημα IX τροποποιείται ως εξής:
                  
                              α)
                           
                           
                              το κεφάλαιο Α διαγράφεται·
                           
                        
                              β)
                           
                           
                              τα κεφάλαια Β, Γ και Δ αντικαθίστανται από το ακόλουθο κείμενο:
                              «ΚΕΦΑΛΑΙΟ Β
                              Εισαγωγές βοοειδών
                              ΤΜΗΜΑ Α
                              Εισαγωγές από μια χώρα ή μια περιοχή με αμελητέο κίνδυνο ΣΕΒ
                              Οι εισαγωγές βοοειδών από χώρα ή περιοχή με αμελητέο κίνδυνο ΣΕΒ εξαρτώνται από την προσκόμιση πιστοποιητικού υγείας των ζώων με το οποίο βεβαιώνεται ότι:
                              
                                          α)
                                       
                                       
                                          τα ζώα γεννήθηκαν και εκτράφηκαν αποκλειστικά σε μια χώρα ή περιοχή που έχει ταξινομηθεί, σύμφωνα με το άρθρο 5 παράγραφος 2 του κανονισμού (ΕΚ) αριθ. 999/2001, ως χώρα ή περιοχή με αμελητέο κίνδυνο ΣΕΒ·
                                       
                                    
                                          β)
                                       
                                       
                                          τα ζώα αναγνωρίζονται μέσω συστήματος μόνιμης αναγνώρισης το οποίο επιτρέπει τον καθορισμό της μητέρας τους και της αγέλης προέλευσής τους και δεν πρόκειται για εκτεθειμένα σε κίνδυνο βοοειδή σύμφωνα με το κεφάλαιο Γ μέρος Ι σημείο 4 στοιχείο β) iv) του παραρτήματος ΙΙ, και
                                       
                                    
                                          γ)
                                       
                                       
                                          εάν στη συγκεκριμένη χώρα υπήρξαν αυτόχθονα κρούσματα ΣΕΒ, τα ζώα έχουν γεννηθεί μετά την ημερομηνία κατά την οποία εφαρμόστηκε στην πράξη η απαγόρευση χορήγησης κρεαταλεύρων, οστεαλεύρων και ινωδών καταλοίπων ξιγγιών προερχομένων από μηρυκαστικά, ή έχουν γεννηθεί μετά την ημερομηνία γέννησης του τελευταίου αυτόχθονου κρούσματος ΣΕΒ εάν γεννήθηκαν μετά την ημερομηνία πρακτικής εφαρμογής της απαγόρευσης.
                                       
                                    ΤΜΗΜΑ Β
                              Εισαγωγές από μια χώρα ή μια περιοχή με ελεγχόμενο κίνδυνο ΣΕΒ
                              Οι εισαγωγές βοοειδών από χώρα ή περιοχή με ελεγχόμενο κίνδυνο ΣΕΒ εξαρτώνται από την προσκόμιση πιστοποιητικού υγείας των ζώων με το οποίο βεβαιώνεται ότι:
                              
                                          α)
                                       
                                       
                                          η χώρα ή η περιοχή έχει ταξινομηθεί, σύμφωνα με το άρθρο 5 παράγραφος 2 του κανονισμού (ΕΚ) αριθ. 999/2001, ως χώρα ή περιοχή με ελεγχόμενο κίνδυνο ΣΕΒ·
                                       
                                    
                                          β)
                                       
                                       
                                          τα ζώα αναγνωρίζονται μέσω συστήματος μόνιμης αναγνώρισης το οποίο επιτρέπει τον καθορισμό της μητέρας τους και της αγέλης προέλευσής τους και δεν πρόκειται για εκτεθειμένα σε κίνδυνο βοοειδή σύμφωνα με το κεφάλαιο Γ μέρος ΙΙ σημείο 4 στοιχείο β) iv) του παραρτήματος ΙΙ·
                                       
                                    
                                          γ)
                                       
                                       
                                          τα ζώα έχουν γεννηθεί μετά την ημερομηνία κατά την οποία εφαρμόστηκε στην πράξη η απαγόρευση χορήγησης κρεαταλεύρων, οστεαλεύρων και ινωδών καταλοίπων ξιγγιών προερχομένων από μηρυκαστικά, ή έχουν γεννηθεί μετά την ημερομηνία γέννησης του τελευταίου αυτόχθονου κρούσματος ΣΕΒ εάν γεννήθηκαν μετά την ημερομηνία πρακτικής εφαρμογής της απαγόρευσης.
                                       
                                    ΤΜΗΜΑ Γ
                              Εισαγωγές από μια χώρα ή μια περιοχή με απροσδιόριστο κίνδυνο ΣΕΒ
                              Οι εισαγωγές βοοειδών από χώρα ή περιοχή με απροσδιόριστο κίνδυνο ΣΕΒ εξαρτώνται από την προσκόμιση πιστοποιητικού υγείας των ζώων με το οποίο βεβαιώνεται ότι:
                              
                                          α)
                                       
                                       
                                          η χώρα ή η περιοχή δεν έχει ταξινομηθεί, σύμφωνα με το άρθρο 5 παράγραφος 2 του κανονισμού (ΕΚ) αριθ. 999/2001, ή έχει ταξινομηθεί ως χώρα ή περιοχή με απροσδιόριστο κίνδυνο ΣΕΒ·
                                       
                                    
                                          β)
                                       
                                       
                                          τα ζώα αναγνωρίζονται μέσω συστήματος μόνιμης αναγνώρισης το οποίο επιτρέπει τον καθορισμό της μητέρας τους και της αγέλης προέλευσής τους και δεν πρόκειται για εκτεθειμένα σε κίνδυνο βοοειδή σύμφωνα με το κεφάλαιο Γ μέρος ΙΙ σημείο 4 στοιχείο β) iv) του παραρτήματος ΙΙ·
                                       
                                    
                                          γ)
                                       
                                       
                                          τα ζώα έχουν γεννηθεί τουλάχιστον δύο έτη μετά την ημερομηνία κατά την οποία εφαρμόστηκε στην πράξη η απαγόρευση χορήγησης κρεαταλεύρων, οστεαλεύρων και ινωδών καταλοίπων ξιγγιών προερχομένων από μηρυκαστικά, ή έχουν γεννηθεί μετά την ημερομηνία γέννησης του τελευταίου αυτόχθονου κρούσματος ΣΕΒ εάν γεννήθηκαν μετά την ημερομηνία πρακτικής εφαρμογής της απαγόρευσης.
                                       
                                    ΚΕΦΑΛΑΙΟ Γ
                              Εισαγωγές προϊόντων ζωικής προέλευσης από βοοειδή ή αιγοπρόβατα
                              ΤΜΗΜΑ Α
                              Προϊόντα
                              Τα ακόλουθα προϊόντα ζωικής προέλευσης από βοοειδή και αιγοπρόβατα, όπως ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (7) που αναφέρονται κατωτέρω υπόκεινται στους όρους των τμημάτων Β, Γ και Δ ανάλογα με την κατηγορία επικινδυνότητας για ΣΕΒ της χώρας καταγωγής:
                              
                                          —
                                       
                                       
                                          νωπό κρέας
                                       
                                    
                                          —
                                       
                                       
                                          κιμάς και παρασκευάσματα κρέατος
                                       
                                    
                                          —
                                       
                                       
                                          προϊόντα με βάση το κρέας
                                       
                                    
                                          —
                                       
                                       
                                          τετηγμένα ζωικά λίπη
                                       
                                    
                                          —
                                       
                                       
                                          ξίγκια και
                                       
                                    
                                          —
                                       
                                       
                                          ζελατίνη.
                                       
                                    ΤΜΗΜΑ Β
                              Εισαγωγές από μια χώρα ή μια περιοχή με αμελητέο κίνδυνο ΣΕΒ
                              Οι εισαγωγές βοοειδών και αιγοπροβάτων που αναφέρονται στο τμήμα Α από μια χώρα ή μια περιφέρεια με αμελητέο κίνδυνο ΣΕΒ εξαρτώνται από την προσκόμιση πιστοποιητικού υγείας των ζώων με το οποίο βεβαιώνεται ότι:
                              
                                          α)
                                       
                                       
                                          η χώρα ή η περιοχή έχει ταξινομηθεί, σύμφωνα με το άρθρο 5 παράγραφος 2 του κανονισμού (ΕΚ) αριθ. 999/2001, ως χώρα ή περιοχή με αμελητέο κίνδυνο ΣΕΒ·
                                       
                                    
                                          β)
                                       
                                       
                                          τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης έχουν γεννηθεί, εκτραφεί συνεχώς και σφαγεί στη χώρα με αμελητέο κίνδυνο ΣΕΒ και έχουν υποβληθεί σε έλεγχο προ σφαγής και μετά τη σφαγή·
                                       
                                    
                                          γ)
                                       
                                       
                                          εάν στη χώρα ή στην περιοχή έχουν σημειωθεί αυτόχθονα κρούσματα ΣΕΒ:
                                          
                                                      i)
                                                   
                                                   
                                                      τα ζώα έχουν γεννηθεί μετά την ημερομηνία κατά την οποία εφαρμόστηκε στην πράξη η απαγόρευση χορήγησης στα μηρυκαστικά κρεαταλεύρων, οστεαλεύρων και ινωδών καταλοίπων ξιγγιών προερχομένων από μηρυκαστικά, ή
                                                   
                                                
                                                      ii)
                                                   
                                                   
                                                      τα προϊόντα ζωικής προέλευσης από βοοειδή και αιγοπρόβατα δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο παράρτημα V του κανονισμού (ΕΚ) αριθ. 999/2001, ή μηχανικώς διαχωρισμένο κρέας που προέρχεται από οστά βοοειδών ή αιγοπροβάτων·
                                                   
                                                
                                    ΤΜΗΜΑ Γ
                              Εισαγωγές από μια χώρα ή μια περιοχή με ελεγχόμενο κίνδυνο ΣΕΒ
                              
                                          1.
                                       
                                       
                                          Οι εισαγωγές βοοειδών και αιγοπροβάτων που αναφέρονται στο τμήμα Α από μια χώρα ή μια περιφέρεια με ελεγχόμενο κίνδυνο ΣΕΒ εξαρτώνται από την προσκόμιση πιστοποιητικού υγείας των ζώων με το οποίο βεβαιώνεται ότι:
                                          
                                                      α)
                                                   
                                                   
                                                      η χώρα ή η περιοχή έχει ταξινομηθεί, σύμφωνα με το άρθρο 5 παράγραφος 2 του κανονισμού (ΕΚ) αριθ. 999/2001, ως χώρα ή περιοχή με ελεγχόμενο κίνδυνο ΣΕΒ·
                                                   
                                                
                                                      β)
                                                   
                                                   
                                                      τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης έχουν υποβληθεί σε έλεγχο προ σφαγής και μετά τη σφαγή·
                                                   
                                                
                                                      γ)
                                                   
                                                   
                                                      τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης που προορίζονται για εξαγωγές δεν εσφάγησαν ύστερα από αναισθητοποίηση με έγχυση αερίου στην κρανιακή κοιλότητα ούτε έχουν θανατωθεί με την ίδια μέθοδο ούτε έχουν σφαγεί με τεμαχισμό ύστερα από αναισθητοποίηση του κεντρικού νευρικού ιστού διά της εισαγωγής επιμήκους ραβδοειδούς οργάνου στην κρανιακή κοιλότητα·
                                                   
                                                
                                                      δ)
                                                   
                                                   
                                                      τα προϊόντα ζωικής προέλευσης από βοοειδή και αιγοπρόβατα δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο παράρτημα V του κανονισμού (ΕΚ) αριθ. 999/2001, ή μηχανικώς διαχωρισμένο κρέας που προέρχεται από οστά βοοειδών ή αιγοπροβάτων.
                                                   
                                                
                                    
                                          2.
                                       
                                       
                                          Κατά παρέκκλιση από το σημείο 1 στοιχείο δ), σφάγια, ημιμόρια σφαγίων ή ημιμόρια σφαγίων που τεμαχίζονται σε όχι περισσότερα από τρία τεμάχια, και τεταρτημόρια που δεν περιλαμβάνουν άλλα ειδικά υλικά κινδύνου εκτός από τη σπονδυλική στήλη, συμπεριλαμβανομένων και των γαγγλίων της ραχιαίας ρίζας, μπορούν να εισάγονται.
                                       
                                    
                                          3.
                                       
                                       
                                          Όταν δεν απαιτείται η αφαίρεση της σπονδυλικής στήλης, τα σφάγια ή τα κομμάτια σφαγίων των βοοειδών που περιέχουν μέρος της σπονδυλικής στήλης, επισημαίνονται με μια γαλάζια ταινία στην ετικέτα όπως αναφέρεται στον κανονισμό (ΕΚ) αριθ. 1760/2000.
                                       
                                    
                                          4.
                                       
                                       
                                          Στην περίπτωση εισαγωγών, στο έγγραφο που αναφέρεται στο άρθρο 2 παράγραφος 1 του κανονισμού (ΕΚ) αριθ. 136/2004 της Επιτροπής, προστίθεται ο αριθμός των σφαγίων βοοειδών ή των τεμαχίων σφαγίων από τα οποία απαιτείται αφαίρεση της σπονδυλικής στήλης και ο αριθμός εκείνων από τα οποία δεν απαιτείται αφαίρεση της σπονδυλικής στήλης.
                                       
                                    ΤΜΗΜΑ Δ
                              Εισαγωγές από μια χώρα ή μια περιοχή με απροσδιόριστο κίνδυνο ΣΕΒ
                              
                                          1.
                                       
                                       
                                          Οι εισαγωγές βοοειδών και αιγοπροβάτων που αναφέρονται στο τμήμα Α από μια χώρα ή μια περιοχή με απροσδιόριστο κίνδυνο ΣΕΒ εξαρτώνται από την προσκόμιση πιστοποιητικού υγείας των ζώων με το οποίο βεβαιώνεται ότι:
                                          
                                                      α)
                                                   
                                                   
                                                      τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης δεν έχουν καταναλώσει κρεατάλευρα και οστεάλευρα ούτε ινώδη κατάλοιπα ξιγγιών προερχόμενων από μηρυκαστικά και έχουν υποβληθεί σε έλεγχο προ σφαγής και μετά τη σφαγή·
                                                   
                                                
                                                      β)
                                                   
                                                   
                                                      τα βοοειδή και τα αιγοπρόβατα από τα οποία προέρχονται τα προϊόντα ζωικής προέλευσης δεν εσφάγησαν ύστερα από αναισθητοποίηση με έγχυση αερίου στην κρανιακή κοιλότητα ούτε έχουν θανατωθεί με την ίδια μέθοδο ούτε έχουν σφαγεί με τεμαχισμό ύστερα από αναισθητοποίηση του κεντρικού νευρικού ιστού διά της εισαγωγής επιμήκους ραβδοειδούς οργάνου στην κρανιακή κοιλότητα·
                                                   
                                                
                                                      γ)
                                                   
                                                   
                                                      τα προϊόντα ζωικής προέλευσης από βοοειδή και αιγοπρόβατα δεν προέρχονται από:
                                                      
                                                                  i)
                                                               
                                                               
                                                                  ειδικά υλικά κινδύνου, όπως ορίζονται στο παράρτημα V,
                                                               
                                                            
                                                                  ii)
                                                               
                                                               
                                                                  νευρικούς και λεμφικούς ιστούς που ήταν εκτεθειμένοι στη διάρκεια της διαδικασίας αποστέωσης,
                                                               
                                                            
                                                                  iii)
                                                               
                                                               
                                                                  μηχανικώς διαχωρισμένο κρέας που έχει παραχθεί από οστά βοοειδών ή αιγοπροβάτων.
                                                               
                                                            
                                                
                                    
                                          2.
                                       
                                       
                                          Κατά παρέκκλιση από το σημείο 1 στοιχείο γ), σφάγια, ημιμόρια σφαγίων ή ημιμόρια σφαγίων που τεμαχίζονται σε όχι περισσότερα από τρία τεμάχια, και τεταρτημόρια που δεν περιλαμβάνουν άλλα ειδικά υλικά κινδύνου εκτός από τη σπονδυλική στήλη, συμπεριλαμβανομένων και των γαγγλίων της ραχιαίας ρίζας, μπορούν να εισάγονται.
                                       
                                    
                                          3.
                                       
                                       
                                          Όταν δεν απαιτείται η αφαίρεση της σπονδυλικής στήλης, τα σφάγια ή τα κομμάτια σφαγίων των βοοειδών που περιέχουν μέρος της σπονδυλικής στήλης, επισημαίνονται με μια γαλάζια λωρίδα τοποθετημένη εμφανώς στην ετικέτα όπως αναφέρεται στον κανονισμό (ΕΚ) αριθ. 1760/2000.
                                       
                                    
                                          4.
                                       
                                       
                                          Στην περίπτωση εισαγωγών, στο έγγραφο που αναφέρεται στο άρθρο 2 παράγραφος 1 του κανονισμού (ΕΚ) αριθ. 136/2004, προστίθενται ειδικές πληροφορίες σχετικά με τον αριθμό των σφαγίων βοοειδών ή των τεμαχίων σφαγίων από τα οποία απαιτείται αφαίρεση της σπονδυλικής στήλης και εκείνων από τα οποία δεν απαιτείται αφαίρεση της σπονδυλικής στήλης.
                                       
                                    ΚΕΦΑΛΑΙΟ Δ
                              Εισαγωγές ζωικών υποπροϊόντων και μεταποιημένων προϊόντων που προέρχονται από ζωικά υποπροϊόντα από βοοειδή και αιγοπρόβατα
                              ΤΜΗΜΑ Α
                              Ζωικά υποπροϊόντα
                              Το παρόν κεφάλαιο εφαρμόζεται για τα ακόλουθα ζωικά υποπροϊόντα και μεταποιημένα προϊόντα αυτών τα οποία προέρχονται από βοοειδή και αιγοπρόβατα, όπως αναφέρονται στον κανονισμό (ΕΚ) αριθ. 1774/2002:
                              
                                          —
                                       
                                       
                                          τετηγμένα λίπη
                                       
                                    
                                          —
                                       
                                       
                                          ζωοτροφές για ζώα συντροφιάς
                                       
                                    
                                          —
                                       
                                       
                                          προϊόντα αίματος
                                       
                                    
                                          —
                                       
                                       
                                          μεταποιημένες ζωικές πρωτεΐνες
                                       
                                    
                                          —
                                       
                                       
                                          οστά και προϊόντα οστών
                                       
                                    
                                          —
                                       
                                       
                                          υλικά της κατηγορίας 3, και
                                       
                                    
                                          —
                                       
                                       
                                          ζελατίνη.
                                       
                                    ΤΜΗΜΑ Β
                              Οι εισαγωγές των ζωικών υποπροϊόντων και μεταποιημένων προϊόντων που προέρχονται από ζωικά υποπροϊόντα από βοοειδή και αιγοπρόβατα και αναφέρονται στο τμήμα Α συνοδεύονται από πιστοποιητικό υγείας των ζώων με το οποίο βεβαιώνονται τα εξής:
                              
                                          α)
                                       
                                       
                                          το ζωικό υποπροϊόν δεν περιέχει και δεν προέρχεται από ειδικά υλικά κινδύνου όπως αυτά ορίζονται στο παράρτημα V ούτε από μηχανικώς διαχωρισμένο κρέας που προέρχεται από οστά βοοειδών ή αιγοπροβάτων·
                                       
                                    
                                          β)
                                       
                                       
                                          τα ζώα από τα οποία προέρχεται το συγκεκριμένο προϊόν ζωικής προέλευσης δεν εσφάγησαν ύστερα από αναισθητοποίηση με έγχυση αερίου στην κρανιακή κοιλότητα ούτε έχουν θανατωθεί με την ίδια μέθοδο ούτε έχουν σφαγεί με τεμαχισμό του κεντρικού νευρικού ιστού διά της εισαγωγής επιμήκους ραβδοειδούς οργάνου στην κρανιακή κοιλότητα·
                                          ή
                                       
                                    
                                          γ)
                                       
                                       
                                          το ζωικό υποπροϊόν δεν περιέχει και δεν προέρχεται από υλικό βοοειδών και αιγοπροβάτων πλην αυτού που προέρχεται από ζώα που έχουν γεννηθεί, εκτραφεί συνεχώς και σφαγεί σε μια χώρα ή περιοχή που έχει ταξινομηθεί, σύμφωνα με το άρθρο 5 παράγραφος 2 του κανονισμού (ΕΚ) αριθ. 999/2001, ως χώρα ή περιοχή με αμελητέο κίνδυνο ΣΕΒ.
                                       
                                    
                        
                              γ)
                           
                           
                              Το κεφάλαιο ΣΤ αντικαθίσταται από το ακόλουθο κείμενο:
                              «ΚΕΦΆΛΑΙΟ ΣΤ
                              Εισαγωγές προϊόντων ζωικής προέλευσης από εκτρεφόμενες και άγριες ελαφίδες
                              
                                          1.
                                       
                                       
                                          Κατά την εισαγωγή στην Κοινότητα από τον Καναδά ή τις Ηνωμένες Πολιτείες της Αμερικής νωπού κρέατος, κιμά, παρασκευασμάτων κρέατος και προϊόντων με βάση το κρέας που προέρχεται από εκτρεφόμενες ελαφίδες, όπως ορίζεται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, τα υγειονομικά πιστοποιητικά συνοδεύονται από την ακόλουθη δήλωση που υπογράφεται από την αρμόδια αρχή της χώρας παραγωγής:
                                          “Αυτό το προϊόν περιέχει ή προέρχεται αποκλειστικά από κρέας εκτρεφόμενων ελαφίδων, εξαιρουμένων των εντοσθίων και του νωτιαίου μυελού, που έχουν εξεταστεί για χρόνια εξασθενητική νόσο με ιστοπαθολογική, ανοσοϊστοχημική ή άλλη διαγνωστική μέθοδο αναγνωρισμένη από την αρμόδια αρχή με αρνητικά αποτελέσματα, και δεν προέρχεται από ζώα αγέλης που έχει προσβληθεί ή για την οποία υπάρχει επίσημη υπόνοια προσβολής από χρόνια εξασθενητική νόσο.”.
                                       
                                    
                                          2.
                                       
                                       
                                          Κατά την εισαγωγή από τον Καναδά ή τις Ηνωμένες Πολιτείες της Αμερικής στην Κοινότητα νωπού κρέατος, κιμά, παρασκευασμάτων κρέατος και προϊόντων με βάση το κρέας που προέρχεται από άγριες ελαφίδες όπως ορίζεται στον κανονισμό (ΕΚ) αριθ. 853/2004, το υγειονομικό πιστοποιητικό συνοδεύεται από την ακόλουθη δήλωση που υπογράφεται από την αρμόδια αρχή της χώρας παραγωγής:
                                          “Αυτό το προϊόν περιέχει ή προέρχεται αποκλειστικά από κρέας άγριων ελαφίδων, εξαιρουμένων των εντοσθίων και του νωτιαίου μυελού, που έχουν εξεταστεί για χρόνια εξασθενητική νόσο με ιστοπαθολογική, ανοσοϊστοχημική ή άλλη διαγνωστική μέθοδο αναγνωρισμένη από την αρμόδια αρχή με αρνητικά αποτελέσματα, και δεν προέρχεται από ζώα περιοχής που έχει προσβληθεί κατά τα τελευταία τρία έτη ή για την οποία υπάρχει επίσημη υπόνοια προσβολής από χρόνια εξασθενητική νόσο.”».
                                       
                                    
                        
                              δ)
                           
                           
                              Το κεφάλαιο Ζ διαγράφεται.
                           
                        
            
                  6.
               
               
                  Το παράρτημα XI διαγράφεται.
               
            
         (1)  Ο ονομαστικός επιπολασμός χρησιμοποιείται για να καθοριστεί το μέγεθος μιας έρευνας με βάση τιμές-στόχους. Αν ο πραγματικός επιπολασμός είναι μεγαλύτερος από τον ονομαστικό επιπολασμό του, η έρευνα είναι πολύ πιθανό να ανιχνεύσει τη νόσο.
      
         (2)  Βοοειδή ηλικίας άνω των 36 μηνών κατά τη συνήθη σφαγή.
      
         (3)  Βοοειδή ηλικίας άνω των 30 μηνών που βρέθηκαν νεκρά ή θανατώθηκαν στην εκμετάλλευση, κατά τη μεταφορά ή σε σφαγείο (νεκρά ζώα).
      
         (4)  Βοοειδή ηλικίας άνω των 30 μηνών που δεν μετακινούνται, βρίσκονται σε κατάκλιση, δεν μπορούν να σταθούν όρθια ή να περπατήσουν χωρίς βοήθεια· βοοειδή ηλικίας άνω των 30 μηνών που αποστέλλονται για επείγουσα σφαγή ή με μη φυσιολογικές παρατηρήσεις κατά τον έλεγχο προ σφαγής (υποχρεωτική ή επείγουσα σφαγή).
      
         (5)  Βοοειδή ηλικίας άνω των 30 μηνών που παρουσιάζουν διαταραχές της συμπεριφοράς ή κλινικά συμπτώματα που δημιουργούν υπόνοιες ΣΕΒ (κλινικές υπόνοιες).
      
         (6)  ΕΕ L 21 της 28.1.2004, σ. 11.».
      
         (7)  ΕΕ L 139 της 30.4.2004, σ. 55, όπως διορθώθηκε στην ΕΕ L 226 της 25.6.2004, σ. 22.»